Boland Landbouskool - OMSENDBRIEF 7 VAN 2018
Spyskaart - Week 4
Spyskaart - Week 5
OMSENDBRIEF 7 VAN 2018
Artikel - Bladsye
OLD MUTUAL INSURE AGRI Rugbydag
Almal het seker reeds kennis geneem dat ons in Maartmaand 'n verkiesing moet hou om 'n Skoolbeheerliggaam te kies vir die volgende termyn van drie jaar. Behalwe vir ander lede van die Beheerliggaam moet sewe ouers deur die ouers/voogde van die skool verkies word. By hierdie verkiesing is 'n kworum van 15% van alle ouers nodig, wat beteken dat daar ongeveer 100 ouers teenwoordig moet wees om met die verkiesing voort te gaan. Gelukkig bepaal die wet dat 'n tweede geleentheid dan gehou moet word, waartydens daar voortgegaan kan word met die verkiesing sonder die bepaling van 'n kworum.
Om dit moontlik te maak vir die maksimum aantal ouers om die verkiesing by te woon, sonder dat ons noodwendig 'n kworum moet kry en 'n volgende vergadering moet belê, gee ek hiermee kennis van die volgende datums:
Vrydag 16 Maart om 12:00 : Beheerliggaamverkiesing waarvoor kworum benodig word.
Vrydag 23 Maart om 12:00 : Beheerliggaamverkiesing indien kworum nie op 16 Maart
bereik is nie en waarvoor 'n kworum nie benodig word nie.
Almal het reeds amptelik kennisgewing van die verkiesing ontvang. Vir duidelikheid wil ek net noem dat die totale huidige beheerliggaam ontbind en alle lede van die nuwe beheerliggaam nuut verkies moet word. 'n Beheerliggaamlid wie se kind dus steeds in die skool is, gaan nie outomaties voort as lid van die beheerliggaam nie.
Die verkiesing van 'n beheerliggaam is 'n baie belangrike geleentheid en ook 'n groot verantwoordelikheid wat op ons ouers se skouers rus. Maak asb erns hiermee en nomineer kandidate wat hierdie verantwoordelikheid kan dra. Neem asb in aanmerking dat kandidate verkieslik ouers van gr 8-, 9- en 10-leerlinge moet wees, aangesien hulle vir 'n drie jaar tydperk moet dien terwyl hul kinders in die skool is.
OLD MUTUAL INSURE AGRIFEES 2018
Ons is nou in die pylvak op pad na ons OMI Agrifees van volgende naweek. Dit is vir ons lekker om te sien dat daar reeds baie ouers is wat saam met ons opgewonde is en ons wil help om van die naweek 'n groot sukses te maak. Ons waardeer u ingesteldheid en bydraes.
Die naweek begin Vrydagmiddag 14:30 met 40 laerskoolrugbyspanne wat op ons velde wedstryde speel. U ondersteuning vir hierdie wedstryde sal waardeer word.
Terwyl die laerskoolwedstryde aan die gang is, word verskeie aktiwiteite vir ons seuns op die terrein gereël. Daar sal ook vleis- en groenteverkope in die tent wees. Volledige inligting was reeds in Omsendbrief 5 en 6. Vra u seun of kontak die betrokke onderwysers wat vir spesifieke aktiwiteite verantwoordelik is indien u nog oor iets onseker is.
Vrydagaand is ons seuns by Mej Boland in die skoolsaal en ons ouers, asook enige ander belangstellendes, by 'n gesellige braai wat op die terrein tussen die OOV-kiosk en Boland Sentrum gehou word. Braaipakke word te koop aangebied en kroegfasiliteite sal beskikbaar wees. Daar sal ook ekstra hout te koop wees.
BELANGRIKE INLIGTING WAT U MOET WEET OOR DIE BRAAI
Ons gee stoele, tafels, hout vir die braai en braaidromme met roosters
U moet asseblief u vleis en drank hier kom koop, aangesien dit deel is van ons fondsinsameling. Verskillende opsies van braaipakke kon vooraf bestel word. Daar sal egter ook ekstra braaipakke te koop aangebied word.
Voorafbestelde braaipakke kan tussen 18.00 en 19.00 by die kiosk afgehaal word. U seun sou hiervoor 'n kaartjie ontvang wat u by hom moet kry. Die kaartjie moet u inhandig as u u braaipak kom afhaal
U moet asseblief self u eie bykosse, borde, messegoed, braaigereedskap, speserye en glase bring.
Bring maar 'n warm kledingstuk of 'n kombers saam, aangesien dit nou reeds saans koud word.
Kom kuier gerus saam. Ons gaan 3 artikels tydens die braai opveil.
Saterdagoggend het ons weer vleis- en groenteverkope in die tent. Dit is baie gewild en ons wil u aanmoedig om die tafels te ondersteun. Nooi ook u vriende en kennisse. Daar word ook 'n laat-ontbyt in die Boland Sentrum gehou.
Daar sal 27 hoërskoolrugbywedstryde vanaf 08:30 plaasvind met ons o.19A-span wat die hoofwedstryd om 14:00 vs Garsfontein speel.
Daar word van u seun verwag om Vrydagaand in die koshuis te bly en eers Saterdag na afloop van die rugby huis toe te gaan. Almal moet teenwoordig wees!!
Ons het elke seun, ouer en personeellid se entoesiasme en opoffering nodig om van hierdie fees 'n sukses te maak – ons glo dit is moontlik!! Manie Smit
MEJ BOLAND – VRYDAG 16 MAART
As gevolg van die kapasiteit van die saal is daar slegs 'n beperkte hoeveelheid kaartjies beskikbaar. Dit moet vooraf by Lucia by die finanskantoor gekoop word vanaf 5 Maart. Geen kaartjies word die aand by die deure verkoop nie en ongelukkig kan ons nie u plekke vooraf reserveer nie. Koste beloop R70 per persoon en Bolandseuns woon die geleentheid gratis by. René Bester Felder
KAMPERING TYDENS FEESNAWEEK
Dit sal baie help indien die vrugte en groente reeds in pakkies is en pryse daarop aangebring is. Vir enige addisionele reëlings of vrae, is u welkom om my te kontak by 082 829 5524. Johan Palm
BRUNCH: SATERDAG - 17 MAART 2018
Kaartjies is beskikbaar by Lucia. Ons wil u aanmoedig om betyds ontbytkaartjies te koop om die beplanning te vergemaklik. Geen ontbyt sal na 11:30 bedien word nie, vanweë die feit dat die lokaal gereed gemaak moet word vir 'n ander funksie. Prieur du Plessis
BOOT SALE / TWEEDEHANDSE GOEDERE VERKOPING
Ons vra weer vir ouers om tweedehandse bruikbare goedere vir ons te bring. Ons het 'n winskoop-tafel waar ons ou goed wat steeds in bruikbare kondisie is, gaan verkoop. Almal het 'n "ekstra" van een of ander item wat net in die pad staan. Bring dit gerus vir ons, iemand anders kan dit moontlik weer baie handig vind.
M Jordaan en J Crous
Aangeheg is 'n eksamenrooster vir die komende Maarteksamen. U seun het reeds 'n harde kopie van die rooster ontvang. Let asseblief daarop dat die eksamen van Maandag 19 Maart tot Woensdag 28 Maart strek.
KLEREWINKEL : TYE VIR MAART
Dinsdag 13 Maart 2018 - Gewone tyd
Vrydag 16 Maart 2018 - 14:00 – 15:30 Oesfees
Saterdag 17 Maart 2018 - 09:00 – 10:30 Oesfees
Dinsdag 20 Maart 2018 - Gesluit
Maandag 26 Maart 2018 - 16:30 – 17:30
Dinsdag 10 April 2018 - 16:30 -17:30
Res van kwartaal elke Dinsdag 17:00 – 17:30 tensy anders gereël.
Ook met elke tuis wedstryd Saterdae 08:30 – 11:00. Pierre Schoeman
Puma Evospeed rugbytoks
Nr 10 (splinternuut)
Nr 9 (splinternuut)
36, 92, 97, 102, 112, 117, 122